Ábōg Yosué á ngáman soě bod, bɔ́n bə́ Ísraɛ̂l bə́ ngákə, mod ósə̄ á ngab sí dzīē nâ a kə lóŋ mvóg étēde. 7Ńdɔ ayɔŋ á ngásyé Ńtondôbə ǹtíé ósə Yosué á ngābə́ á və̌ ai ńtíé ósə̄ é mvīndí bod é ngábə́ tsâ ai Yosué é ngábə́ tála, ébá yā bə́ ngáyén é ngūl mam ésə̄ yā Ńtondôbə a ngábɔ̄ ású Ísraɛ̂l, ńdɔ Yosué mɔ́n Nun, etúgā Ńtondôbə, a ngáwú ôkalǎ bisəb ǹtɛd ai awóm dá. 9Ńdɔ̄ bə́ ngádzəb nyé á é ngab sí é ngāvə̂ban nyé á Timnat Hɛrɛs, á ńkǒl Efraím, á ńkǒl Gaash âkoé. 10Éyɔŋ m̀miě bǒd tē ósə̄ ó ngáman kə́ kɔ̄b bēsīá bábá; ńdɔ m̀mié bod m̀fə́ ó ngátə́bə̄ á mvús dzābá; ńgɔ̄ wa ndzí kig yə́bə̄ Ńtondôbə, tɔ é mam a ngábɔ ású Ísraɛ̂l.